Downloaded from YTS.BZ
Official YIFY movies site: YTS.BZ
С В И Д Е Т Е Л К А Т А
Помнете, че като танцувате на сцена,
всичките ви движения и чувства трябва да са по-елегантни.
Дори вътрешните ви усещания.
Като танцувате уверено,
въздействате положително на публиката.
Но ако движенията ви са вдървени, впечатлението се разваля.
Най-важното е да не спирате, дори да сбъркате.
Ако продължите с танца,
до края публиката ще е забравила малките грешки.
Но ако спрете, това разваля всичко.
Всички усилия на танцовата трупа ще са били напразни.
Така че, започнете ли танц, винаги го завършвайте.
Готови ли сте? - Да.
Пусни музиката, Газал.
Неда, спазвай ритъма.
Мамо, отивам на пицария с приятелките си.
Да не забравиш за урока утре. - Няма.
Чао, мамче. - Чао, миличка.
Мамо, вземи ключовете.
Като звъннеш утре, Газал може да не те чуе.
Вечно е със слушалки. - В чантата ми са, скъпа.
Някакви новини за уроците й?
Тя е много умна.
Вие с мъжа ти сте й проблемът.
Напоследък ми изглежда тъжна.
На нейните години е нормално.
А аз мисля, че не е нормално.
Говори с нея утре, наистина се тревожа.
Няма проблем.
Честит рожден ден, скъпа.
Еха, много са красиви! Благодаря.
Но рожденият ми ден е след два дена. - Давам подаръците по-рано.
Може да забравя точния ден.
Само ти познаваш вкуса ми.
Честит рожден ден, миличка.
Желая ти още много години добро здраве.
Благодаря.
Какви са тези синини?
Преди три дни пак се карахме. После той замина за Дубай.
Говори ли със Солат?
Още не. - Кога ще говориш?
Той е в Дубай.
Много изстрадах тези четири месеца в затвора.
Един си преряза вените в полунощ,
друг се обеси в банята миналата седмица...
Това не е затвор, а лудница, мамо.
Като си помисля, че животът ме захвърли тук...
Това не е краят, още си млад.
Най-хубавите ми години са загубени.
Добре че случаят е финансов. Парите ще бъдат платени все някога.
Не си убил човек. - Стига, мамо.
Хората лежат по над 20 години за такива неща.
Не издържам повече.
Не мога да ям и спя. За четири месеца съм отслабнал с 10 кг.
Исках само да отворя магазин.
Но не ставам. Писано ми е да съм работник, не работодател.
По-тихо, да не ти прекратя визитата!
Здравей. - Здравей, мамче.
Здравей, миличка.
Какво правите тук? Влезте вътре.
Какво има? - Обичайното.
Отдавна ли чакате?
Около час може би.
Защо не ми се обадихте?
Тя не ми даде.
Беше ме срам. Постоянно те търсим.
Стига глупости, Зара.
Не съм чужд човек. Хайде да влезем вътре.
Слез от колата.
Срам я било!
Аз чужд човек ли съм?
Миличка, обещах на покойната ти майка да се грижа за теб.
Боя се от Деня на Страшния съд.
Това, че загина, поне й спести тази горчивина.
Иска ми се аз да бях в онази проклета кола.
Беше нощ, обляна в лунна светлина.
Помня онези сини очи.
Но ти виждаше нетърпението
дълбоко в погледа ми.
Птица, чийто взор
е изпълнен с мечтите й.
Ако мечтата й е да лети,
с тези устни като розова пъпка...
Страницата на Зара.
Проверявам я всяка вечер за нови публикации.
Танцът й е приказен, нали? - Но защо го пуска в интернет?
Вече е нещо обичайно.
Всички си рекламират бизнеса в социалните медии.
Не ни трябва нито работата й, нито рекламата.
Наистина ли сме опрели до мизерните й доходи?
Да не би да ревнувате, че хората гледат жена ви да танцува?
Нека ви покажа сходни страници.
Затова ли се карате постоянно?
А да се радвам ли?
Чели ли сте коментарите на постовете й?
Не виждате ли, че мъжете са влюбени в танцуващата ви дъщеря?
Но вие бяхте запленен от танците й, като й предложихте.
Тогава ви казах, че тя ще умре, ако спре да танцува.
Навремето това ви харесваше.
Помолих ви да не я ограничавате, защото тя обожава да танцува,
и вие обещахте.
Защо се променихте толкова много?
Старото ми "аз" вече го няма, майко.
Тогава бях прост търговец.
Общувах само с купувачи и месари.
Знаете ли какво работя сега?
Знаете ли какви хора имам в обкръжението си?
Опитвам се да стабилизирам кариерата си.
Дали ще ме повишат, ако жена ми публикува такива клипове?
Навремето даже преживявахте с приходите от танцовата й школа.
Мислех, че сте майка и на двама ни,
но явно е само на Зара.
Не разбирате какво ви казвам.
Тя е сирак, нуждае се от помощта ми. - Аз също се нуждая.
Нямате представа колко хора искат да се подхлъзна.
Опитвам се да се издигна, за да живеем по-добре.
Тя живее в луксозна къща и кара мерцедес.
Миналата година пътува в седем държави с дъщеря си.
Радвам се, че й харесва,
но трябва да ми влезе в положението и да ми помогне.
Ако ми се подчинява, ще има щастлив живот.
И не става въпрос само за моето положение.
Ами дъщеря й?
Мислите ли, че това е добра майка?
Тогава по-добре се разделете.
Щях да го направя, ако не я обичах.
Ако наистина я обичате, защо постоянно я биете толкова?
Седнете, моля ви.
Това са последните ми думи.
Кажете й хубаво да си помисли.
Ако иска да живее с мен, да затвори проклетата школа
и да се наслаждава на живота в дома ни.
Ако иска да работи, да взема пример от сестрите ми.
Те се занимават с благотворителност и се радват на добра репутация.
Ако спре да ми съсипва кариерата с подобни скандали,
ще си променя отношението.
Газал!
Учителката ти те чака.
Побързай.
Какво бихте направили, ако дъщеря ви
разреже гърдите на сина ви с нож?
Зара ли е направила това? - Да. Опита се да ме убие.
Страх ме е да изпия чаша вода в тази къща.
Не вярвайте на блъфовете й, майко. Само се прави на невинна.
Гледам да избягвам физическо насилие, но тя ме напада.
Толкова я обичах, че я взех с едногодишна дъщеря.
Сигурен съм, че не съм бил лош съпруг.
Майко, ще й купувам каквото иска,
ако ми се подчинява.
Гледам дъщеря й като истински баща.
Редно ли е така да ми се отплаща?
Здравей.
Здравей, миличка. - Какво има?
Нищо важно. Седни и изчакай за секунда.
Само за момент.
Майка й не я е грижа за нея. Безпокоя се за бъдещето й.
Моля ви, дръпнете завесите.
Довиждане.
Г-н Хосеин,
това е късо. Казах ви, че искам дълго.
Съжалявам, но нямаше по-дълго от 280 см.
Хубаво. Годрат, отвори портата.
Чакайте, момчета.
Сега ще прочетем последната версия на изявлението.
Г-жа Тарлан Горбани, като секретар на учителския съвет,
ще прочете условията му.
Както знаете, тя много ни помогна с написването, оформянето
и разпространението на изявлението.
От името на всички учители искам да й благодаря за усилията.
Г-жо Горбани, моля прочетете финалния вариант.
След това ще направим анкета.
Благодаря.
Благодаря ви.
Радвам се, че съм член на този съюз.
Както знаете, през последните две седмици се случиха неприятни неща.
Мирните ни протести бяха потушени със сила от органите на реда.
Впоследствие промених някои неща в изявлението.
Това ще помогне за разпространението на правата ни.
Надявам се също така да помогне
за подобряването на ситуацията на незаконно арестуваните учителки.
Все още не знаем какво е положението на арестуваните.
Тъй като сте се запознали с цялото изявление,
ще прочета само последно добавените клаузи.
"Първо.
Съюзът на учителите заявява пълната си подкрепа
за задържаните учители
и настоява отговорните органи
да ги освободят незабавно и безусловно.
Ако потисническите действия продължат,
Съюзът на учителите си запазва правото да организира нови протести.
Второ. След..." - Извинете, госпожо.
Съжалявам, но се налага да тръгна. Спешно е.
Г-це Афшар, бихте ли продължили?
Ще се опитам да се върна.
Нещо сериозно ли е? - Не.
Не се тревожи.
Здравей. - Здравей.
Какво каза той?
Ще поговорим на чаша чай.
Кажи ми. Каква е последната му дума?
Иска да затвориш танцовата школа.
Само това ли?
Да, това каза.
Скъпа ми Зара,
може би е по-добре да я затвориш за известно време.
Да не дава Господ, но се престори, че си си счупила крак,
и трябва да почиваш година-две.
Знаеш ли нещо за работата му?
Само повтаря, че е международен бизнес.
Дал ли е някакви подробности за работата или хората около него?
Няма да е учтиво да го питам, мила.
Аз знам всичко.
Неговата работа създава проблеми, не моята.
Добро утро. - Да?
Бихте ли си покрили главата с шала?
Какво? - Поощрявате мъжете към грях,
ако не си покривате главата.
По-добре се покрийте.
Бог ви е дал хубост да съблазнявате съпруга си,
не други мъже.
Носете си хиджаба. - Извинете.
Какво? - Може ли за момент?
Дъщеря ми е в труден период.
Това, което ви казвам, е добро за вас и обществото.
Отхвърлянето на хиджаба срива свещените ни ислямски ценности.
Хиджабът е задължителен, спазвайте закона.
Вие майка й ли сте? - Да.
Вземайте пример от майка си и си носете хиджаба.
Вашето поведение ще се отрази и на нея.
Мислете за Деня на Страшния съд.
Този път няма да я докладвам на моралната полиция,
но другия път лошо й се пише.
По-добре я помолете да си носи хиджаба.
Ако не харесвате законите на страната, прав ви път.
Не се тревожи, те така се държат.
Мамо? - Да?
Обичам те.
Скъпа, и аз те обичам.
Хайде чао. - Чао, скъпа.
Кой е?
Аз съм, госпожо Тарлан.
Здравейте. - Здравейте, г-н Хосроу.
Извинете, че ви безпокоя толкова късно.
Приготвих ви нещо за ядене.
Знам, че сте заета по цял ден и нямате време да готвите.
Ако искате, може да хапнем заедно и да си побъбрим.
Благодаря, г-н Хосроу, но вече съм вечеряла.
Да ви е сладко!
Приберете го, пък утре ще го хапнем.
Благодаря.
Лека вечер. - И на вас.
Чакайте.
Исках да ви кажа нещо.
Свободен съм по всяко време и съм сам горе.
Може да ме търсите винаги, когато имате нужда от нещо.
За мен ще е чест да ви помогна.
Благодаря. Ще ви кажа, ако имам нужда от нещо.
И съжалявам, че не съм плащала наема скоро.
Ще платя веднага щом се разреши семейният ни проблем.
Сега ме натъжавате.
Изобщо не ми е за парите.
Всичките мои пари са и ваши.
Основният проблем е ситуацията с г-н Салар.
Много ви благодаря.
Лека вечер.
И на вас.
Г-н Хосроу?
Да?
Моля, намерете начин да изтребите мишките в сградата.
Слагам капани, но и вие трябва да вземете някакви мерки.
Има твърде много дупки.
Драга Тарлан,
ние с мишките се понасяме взаимно.
И те са Божии твари, грехота е да се убиват.
По-добре да се погаждате с тях.
В сградата има много.
Пречат ми на всичко,
а и могат да причинят много болести.
Аз нищо лошо не съм видял от тях.
Но само заради вас ще взема мерки.
Става ли? - Благодаря.
Здравейте, г-жо Горбани. - Здравейте, добро утро.
Здравейте, г-н Фарох. - Здравейте.
Тарлан?
Почакай за момент.
Здравейте. - Здравейте.
Какво? - Вчера ти звънях няколко пъти.
Бях си изключила звука. - Имам добра новина.
Чудесно.
Г-н Фарох, измийте и тези стени, моля ви.
Разбира се.
Вземи тази карта.
Може да изтеглиш 30 милиона томана. ПИН-ът е 2020.
Оценявам го.
Но няма да разреши моя проблем.
Може да изплатиш някоя от сметките на сина си.
Трябва да изплащаш дълговете малко по малко.
Много си мила.
Добре, ще я използвам, ако е нужно.
И ще ти дам 20 милиона томана до края на месеца.
Много ти благодаря.
Останалата част от сумата може да изплатим след шест месеца.
Добре, ще реша въпроса до няколко дни.
Да, той се върна в Иран.
Добре.
Добре, ще говоря с него, Салар. Не ми викай!
Г-н Солат?
Зара?
Какво правите тук? - Аз...
Урок ли имате?
Не, дойдох да говоря с вас за нещо друго.
Извинете, че ви безпокоя, ще дойда по-късно.
Газал?
Извинете. - Няма нищо.
Здравей, мамче. - Здравей, мила.
Какво има? - Нищо важно.
Знаеш ли къде е майка ти? - Не. Станало ли е нещо?
Не.
Сигурна ли си? - Само искам да говоря с нея.
Защо не й се обадиш?
Звънях й, но не си вдига телефона.
Може да е изключен. Потърси я вкъщи, ако е спешно.
Потърсих я, не си беше у дома.
Би трябвало да си е вкъщи по това време.
Както и да е, не е спешно. Ако се чуете, кажи й да ми се обади.
Добре. - Връщай се в час.
Адвокатът ми урежда всичко.
Трябваше да ми кажете по-рано.
До два часа ще го пуснат. - Бог да ви благослови.
Знаете ли къде е Зара?
От снощи й е изключен телефонът.
Спеше, като излязох сутринта.
Обикновено спи до обяд.
Ще й кажа да ви звънне.
Благодаря.
А, как е онази жена? Гостенката ви де.
Споменал ли съм, че е жена?
Не.
А защо казахте "онази жена"?
Скоро ще разберем.
Де да беше жена.
Но не е.
Нещо лошо ли е станало, г-н Солат?
Извинете.
Чакайте.
Не се тревожете, ще взема такси.
Трябва да поговорим.
Искам да ви кажа нещо.
Очаквам да ми помогнете като истинска майка.
Цял живот съм решавал проблемите си сам.
Но този път е различно.
Разорен ли сте?
Де да беше това.
Убих човек.
Кого?
Онзи, когото видяхте на леглото. Беше лош човек.
Открадна ми любовта и живота.
Лош човек, който...
Имате предвид, че Зара...
Да.
Имат връзка от миналата година.
Страдах през цялото това време.
Заради него се карахме толкова.
Вчера най-сетне го убих.
Казахте ли на Зара?
Разбира се.
Затова си е изключила телефона и се е затворила в стаята си.
Но какво ще правите сега?
Не се безпокойте, приятелите ми ще се погрижат.
Казал съм им какво да правят.
Но и вие трябва да внимавате.
Какво имате предвид?
Забравете за вчерашното си идване.
Не сте видели нищо.
А Зара...
Скоро ще й мине.
Ще го забрави.
Това е хубаво и за нея.
Той много лошо я лъжеше.
Нещата ставаха сериозни.
Той не ме послуша да спре с тази игра.
Изгубих търпение.
Но Зара ми споделя всичко за живота си.
Сигурен ли сте?
Имам достатъчно.
Достатъчно доказателства, за да съм сигурен.
Ще ви кажа кой беше,
като се уталожат нещата.
Няма да повярвате.
Хората могат да си помагат
или да си създават главоболия.
Ами ако не бях помогнал на сина ви днес?
Щеше да е сериозно загазил.
Но трябва да се стремим да си помагаме, нали?
Особено като става дума за близки.
Ще помагам на г-н Салар и след като излезе от затвора.
Само не идвайте вкъщи.
Ще кажа на Зара да ви се обади, като се събуди.
Разбрахме ли се?
Добре. - Майко?
Нали ще ми помогнете?
Г-н Салар,
дом без жена е затвор.
Майка ви е златна!
Тя изстрада много, докато бяхте в затвора.
Да, тя ми е зеницата на окото.
Дай да ти целуна ръцете.
Спри, ще ми счупиш ръката.
Само заради нея понасях тези тежки дни.
Само заради теб не се самоубих.
Г-н Солат те освободи, не аз.
Но трябва по-скоро да се издължим.
Не обичам да съм длъжница на никого.
Ще изкарам пари.
Вече говорих с моя приятел Милад.
Ще използвам колата му за убер и ще печеля.
Г-н Салар, може да разчитате и на мен.
Имам шофьорска книжка, а и все си кукувам сам вкъщи.
Нощем не мога да спя.
Мога да поема нощните смени след вашите дневни.
По този начин ще изплатим дълга на Солат.
Г-н Хосроу,
най-добре се заемете да решите проблема с мишките.
Лично ще ги избия една по една.
Стига сте се смели.
Като ни довлекат куп болести, пак ще си говорим.
Мамо, дай тази вечер да пием и да се веселим.
Г-н Хосроу, какво да правим? - Не знам.
Време е за танци.
Ще пусна някоя хубава песен.
Същият сте като покойния ми баща.
Той има талант.
Гледайте. - И аз мога да танцувам.
Няма да ям, занеси на гостите.
Аз?
Извини ме.
Моля те, кажи ми, ако мога някак да помогна.
Благодаря.
Мамче! - Газал, миличка.
Газал, миличка,
моля те, успокой се.
Извинете ме, трябва да си измия ръцете и лицето.
Моля.
Седни, скъпа. Успокой се.
Да.
Прощавай.
Добре ли си, миличка?
Искаш ли да спиш при мен довечера?
Газал, миличка,
погледни ме.
На гробищата искаше да ми кажеш нещо.
Нали?
Не.
Газал, миличка, знам, че сега не е моментът,
но искам да те питам нещо.
Моля те да ми кажеш истината.
Само ти можеш да ме успокоиш.
Зара имаше ли любовник?
Забелязала ли си да е изневерявала на баща ти?
Газал, миличка,
видях нещо у вас преди два дена
и сега не ми дава мира.
Моля те, помогни ми.
Какво си видяла?
Човек, който лежеше в безсъзнание
в спалнята на вашите.
Кой?
Не можах да различа.
Баща ти каза, че е бил негов приятел,
който временно бил в несвяст. - Излъгал е.
Не е бил приятел.
А кой?
Бил е трупът на мама.
Газал, миличка, гостите те чакат.
Ела с мен, скъпа.
Госпожо Горбани, приемете моите съболезнования.
Бог е прибрал дъщеря ви през мухарам, значи я обича.
Бог да благослови душата й.
Занапред трябва да се грижим за Газал и баща й.
Няма кой друг да се грижи за тях.
Бог да ви благослови.
По-добре ли си?
Уморена ли си?
Кажи им да довършват и да си ходим.
Сестра, почти е готово. Бихте ли дошли да погледнете?
Идвам.
Защо ти е това лекарство? - Бил е трупът на дъщеря ми.
Добре де, разбрах.
После ще говорим за това. Благодаря.
Не е възможно, мамо.
Анализирали са белезите и са изследвали всичко.
Газал го е казала, защото не й е било добре.
Не може да го очерним без доказателства.
Тя не се е чувствала добре на гробищата.
Нормално е, в шок е.
Може да си въобразява разни неща.
Утре може и теб да обвини в убийство.
Газал е съвсем с всичкия си.
Те не искат да проговори.
Жалко, че не беше там.
Лелите й контролират всичко, включително Газал.
Този нещастник е убил Зара и ще опетни името й.
Кучи син!
Негодник!
Задник!
Боклук!
Гад мръсна!
Задник!
Господине, не съм влизала в стаята.
Видях го оттам, където стоите сега.
Тя лежеше на леглото.
Тялото й беше покрито с кувертюрата,
но беше кувертюра на цветя, не тази.
Откъде знаете, че е било жена? - Личеше си.
Веднага ли забелязахте? - Да.
Но той ме увери, че е бил приятелят му.
Сменяли ли сте кувертюрата? - Сестра ми я смени.
Махна повечето неща на Зара, защото ми напомнят на нея.
За да ми е по-спокойно.
Благодаря за информацията, госпожо.
Може да си вървите.
Какво ще правите сега?
Ще продължим разследването.
Извинете ме, но една аутопсия може да разкрие всичко.
Близка ли сте на починалата?
Майка ли сте й?
Не, аз... - Само родители могат да искат това.
Но той ми каза, че е убил човек.
Дори да не е убил Зара, пак е убиец.
А къде е трупът?
Там е работата - няма друг труп.
Тялото, което съм видяла на леглото, е било на Зара.
Госпожо, не разбирам какво искате да кажете.
Може ли да поговорим насаме?
Да?
В последните години имаха големи семейни конфликти.
Вечерта преди убийството са се скарали лошо
и тя дойде вкъщи.
Цялото й тяло беше насинено.
Каза ми, че Солат го е направил.
А пък тя беше нарязала гърдите на Солат няколко дни преди това.
Той дори ми показа белега.
Елате с мен.
Разкопчайте си ризата, моля.
Ела насам.
Снимай.
Достатъчно.
Госпожо, може да си вървите.
Капитане, отведете го.
С белезници ли, сержант? - Без.
Слушам. Насам.
Обаждам се да ви питам мога ли да помогна с траурните церемонии.
Да.
Бог да благослови душата й.
Да сте жив и здрав.
Моля, приемете моите съболезнования.
Много съм ви задължен.
Надявам се да мога да ви се отблагодаря за услугата.
Разбира се.
Ще дойда.
Да, знам адреса.
Бог да ви благослови, господине.
Дочуване.
Кога стана?
Със Солат ли говори?
Да.
Защо не е в затвора?
Не знам.
Казаха, че правните процедури ще са по каналния ред.
Ами такава е правната процедура.
Но това е незаконно.
Може да са го пуснали под гаранция.
За предумишлено убийство?
Не е възможно. - Явно е.
Ти си направила необходимото.
Какво още искаш?
Останалото е тяхна грижа.
Не е наша работа.
Ще ми налееш ли чаша чай?
Показанията ми са безсмислени, ако не го съдят.
Няма ли да спреш? Остави ме да ям и да ида на работа.
Той защо ти се обади? - Аз му се обадих.
Защо?
За да му благодаря.
Беше по-добър от брат с мен.
Откъде знаеш, че е на свобода?
Разпитваш ли ме?
Не излязох от един затвор, за да вляза в друг, майко.
Ало, Милад.
Как е?
Къде си?
Тук ли си?
Добре, виждам те.
Идвам.
Салар, какво става? Какво криеш от мен?
Всички си имаме проблеми.
Остави ме на мира.
И благодаря за чая.
Вдругиден има рожден ден.
Казах й, че мама е извън града,
но ще се върне за рождения й ден.
Защо трябва дъщеря ми да страда? Нищо не е направила.
Като беше по-млада,
преподаваше на бедни ученици по отдалечени селца
и в дъжд, и в пек.
Сега, след 17 години като учителка,
не знаем какво са направили с нея, дори не знаем къде е.
Не съм добре със здравето.
Звънях на много организации за информация,
но така и не ми отговарят ясно.
Мъжът й ни изостави.
Не знам какво ще стане с горкото момиче, ако не съм аз.
Госпожо Горбани,
моля ви, помогнете ми да освободя скъпата си Мариам.
Тя е болна, не знам пила ли си е лекарствата
през тези две седмици. - Спокойно, всичко ще се нареди.
Г-жа Горбани е тук и ще ни помогне да я намерим.
Извинете ме за минута.
Стига, успокой се.
Не знам в кой затвор са я отвели.
Ще полудея.
Извинете ме.
Не се безпокойте, ще ви помогнем.
Утре ще посетя адвоката й.
Бъдете спокойни.
Съжалявам, трябва да тръгвам.
Довиждане.
Протестиращите палят обществено имущество
и разпространяват фалшива информация за броя на убитите.
Лидерите им манипулират хората и пускат слухове,
например за незаконна сбирка в медицински университет...
Миличка!
Трябва бързо да се оправиш, за да те изпишат.
Аз ще ти помогна.
Но и ти трябва да ми помогнеш.
По закон само ти можеш да подадеш жалба.
От мен няма да приемат, защото не съм й роднина.
Но ако си с мен,
мога да наема адвокат и да заведем дело.
Уверявам те.
Миличка,
после може да дойдеш да живееш при мен.
Също като майка си.
Тя беше на твоите години, като осиротя и заживя при мен.
Тя беше божи дар за мен.
Обещавам, че никога няма да те оставя сама, Газал.
Г-жо Горбани,
бихте ли дошли с мен?
Г-жо Горбани, моля ви.
Само за момент.
Моля ви.
Г-жо Горбани.
Елате, моля ви.
Хайде, моля ви.
Елате с мен.
Насам.
Газал, ей сега се връщам. Почивай си.
Г-жо Горбани, не това исках от вас.
Защо й говорите така?
Изгубила е половината си кръв.
Не биваше да ви викам, вървете си.
Благодаря за помощта, но си тръгвайте.
Махмуди?
Ти ли си?
Не ме ли позна?
Аз съм г-жа Горбани.
Учителката ти по история от гимназия "Азадеган".
Бъркате се, госпожо.
Как е майка ти?
Астмата ти по-добре ли е вече, синко?
Г-жо Горбани, моля ви да мълчите.
Как е г-н Салар?
Добре.
Наредих на колегите си да му помагат в затвора.
Да, той ми каза колко са му помагали.
Но в затвора не е като при мама. Добре че вече е свободен.
Честито!
Благодаря.
Значи още сте активистка, а?
Чух за новото изявление на съюза ви.
Чудя се как намирате време за всички тези неща.
Искате ли чай, господине? - Не, благодаря.
Колегите ми вярват.
Участвам в учителския съвет. Когато се налага, се изказваме.
И какъв е случаят със Солат?
Това няма връзка с дейността ми в Съюза.
Всичко е свързано, госпожо.
Аз отговарям за вас.
Трябва да знам всичко, което се случва в живота ви.
Кажете ми, какво искате от него?
Искам да бъде наказан.
Но неговата ситуация не ви засяга.
Аз съм свидетел.
Значи и вие сте в ново положение.
Слушайте, госпожо, има два възможни сценария.
Първо, сте в шок. Идете на лекар да ви изпише лекарства.
Второ, може би някой ви е наел да ни правите проблеми.
В този случай ще си изпатите лошо.
Лично аз предпочитам първия вариант.
Защото резултатът от играта е предрешен.
Предлагам да отидете на почивка за известно време.
Ще се разсеете.
Но това не е истинската цена.
Още ли искате?
Слезте и се върнете пеша.
Гарантирам, че няма да оцелеете.
Повечето ви упорити колеги, които искаха повече, свършиха така.
Как ще обясните това пред Бог?
В този сложен случай ми е достатъчно да го обясня на шефа си.
Така наречената ви дейност в съюза ми ограничава опциите.
Не е редно да ви съветвам, връстник съм на сина ви.
Но мъдрият човек никога не избира опасни пътеки.
И не провокирайте малката.
Ако се самоубие, вие ще сте виновна.
Може да сгреши, ако я провокирате.
Препрочетете новото изявление довечера и променете някои части.
Ще е по-добре за вас и сина ви.
Може би не е разумно да го разпространявате.
Помислете добре.
Свободна ли съм?
Да. Бог с вас.
Какво правиш? Да не си полудяла?
Кажи на онзи негодник, че ще напръскам всичко,
ако не вземе мерки за тези мишки!
Мамо, това няма нищо общо с г-н Хосроу.
Убих мишките на нашия етаж. Слизат от неговия.
Току-що видях една под шкафа!
Мамо, спри, или ще полудееш. Нервираш ме.
Направи нещо по въпроса, вместо да ме съветваш!
Добре, майко, дай ми това.
Не! - Дай ми го.
Иди да убиеш мишките!
Да му се не види!
Какво правиш, по дяволите?
Срамота е на тези години да отидеш в лудница!
Писна ми да ти казвам да спреш с политическите си игри!
Ето това е резултатът, неудачница такава.
Помисли поне за мен, ако не за себе си.
И аз живея в тоя скапан град.
Постоянно съм стресиран и изнервен.
Помниш ли младостта ми?
Изобщо не съм спал през шестте месеца, докато беше в затвора.
И не възроптах. Не ти ли стига, мамо?
Още ли искаш да играеш игри?
Изгубихме голямата си къща заради политическата ти дейност!
На дърти години живееш под наем, неудачнице.
Кой от тези, за които си се борила, ти е помогнал някога?
Защо трябва да се месиш във всичко?
В съюза няма ли някой по-мъдър и по-уважаван?
Нека той бъде лидер, не ти.
Помниш ли как веднъж плати наема на г-жа Бахмани?
Сега е директорка на частно училище.
Защо? Защото е далновидна и мъдра.
Знае, че не бива да лежи в затвора, като има подрастващо дете.
Затова синът й е адвокат,
а аз съм пропаднал никаквец.
Дължа му 1,2 милиарда томана и това ме съсипва, майко.
Ще ми се да не беше поборничка на съюза, майко.
Щяхме да си имаме къщица в тая скапана страна
след толкова години работа.
Знаеш ли какво правят другите родители за децата си?
Аз опирам пешкира от твоите политически игри!
Добре че г-н Хосроу ни оставя да живеем четвърти месец безплатно.
Но ти не го оценяваш.
Той проявява добрина, не разбираш ли?
Не те засяга как живее, със или без мишки!
Вземи да оправиш собствения си живот.
Господине?
Не се молете.
Моля ви, не се молете.
Не мога да си мълча.
Той уби дъщеря ми и очерни името й.
И въпреки това е на свобода и се разхожда из града, мила.
Знаеш мнението ми, но нищо не можем да направим.
С тези хора ли искаш да се бориш?
Трябва да се грижиш за себе си.
Ето - това е визитката на г-н Хосейни.
Той е адвокат по човешки права, професионалист.
Обади му се и си запиши час.
Той ще ти даде насоки.
Може би би могла да ги съдиш със собствените им закони.
Благодаря ти.
А, щях да забравя.
Не съм я ползвала.
Не, задръж я, може да ти потрябва.
Г-жо Бахмани, Махла иска да пусне филма ни в социалните медии.
Махла! Извикай я, моля те.
Не може да съдим някого без ясни доказателства.
Показанията ми достатъчни ли са за начало?
Трудно се доказва престъпление.
Щом не сте майката, могат да отхвърлят искането ви.
Свидетелят трябва да е "вярващ, възрастен, с ума си и праведен".
А аз не съм ли?
Казахте, че сте били при психиатър,
както и че обвиняемият е богат.
Може да наеме адвокат, който да пледира "убийство в брачното ложе".
Какво? - "Убийство в брачното ложе".
Какво означава това?
Член 630 от ислямския закон
дава на мъжа правото
да убие невярната си жена и любовника й,
ако ги хване в крачка.
Нарича се "убийство в брачното ложе".
Може да каже, че е убил жена си, а мъжът е избягал.
Ало?
Здравей, Фатеме, как си?
Какво има?
Защо?
Да.
Г-жа Расоли ги подписа всичките.
Г-жо Бахмани, защо се е случило това в училището ви?
Тя не е виновна, аз настоях.
Не може да правите каквото си искате.
И двете с г-жа Бахмани сте отговорни за случая.
Забранено й е да преподава 7 години.
Никъде, дори един час.
Г-н Омиди, бихте ли излезли от стаята?
Само да добавя още нещо.
Излезте.
Добре.
Вие също излезте. - Добре.
Г-жо Горбани, какво ви казах?
Не си врете носа в неща, които не ви засягат.
Защо сама си копаете гроба?
Само искам да докажа истината пред всички.
А хубаво ли ще бъде хората да научат всичко за вас?
Като случката ви в училище?
Наруших закона и приемам последствията.
Невинаги е така лесно. Може и други да пострадат.
Може да донесете проблеми и на г-жа Бахмани и г-жа Расоли.
Какъв е постът на Солат? Защо е защитен?
Солат е обикновен гражданин.
Като мен и като вас.
Но постът му е ключов.
И не искаме репутацията му да пострада.
Само това мога да ви кажа.
Зара беше права.
"Мръсен бизнес".
Изказвате се неуместно.
Само влошавате нещата. - Но...
Не говорете в емоционално състояние.
Утежнявате си положението.
Оставете ключовете от къщата на г-н Солат.
Вече не ви трябват.
За да не усложнявате нещата,
се приберете и не казвайте на никого.
Г-жо Горбани?
Защо не сте подали сигнал същия ден или на другия ден?
Не знаех, че е Зара.
Каква е разликата? Убийството си е убийство.
Не знаех дали човекът е мъртъв, или в безсъзнание.
А на другия ден?
Той е пуснал сина ви и е споменал за убийство. Защо не съобщихте?
Не знам.
Значи сте задължена на Солат.
По-добре да оцените жеста.
И не си губете времето и парите за евтини адвокати.
Обещават какво ли не, но всъщност са безполезни.
Това е последната ми дума.
Не споделяйте заблудите си с никого.
Може ли да си вървя?
Да. Бог с вас.
Още ли искаш да съдиш Солат?
Защо толкова те тревожи това?
Изглеждаш по-притеснен от мен. - Права си.
Понеже не знаеш най-новото.
Кое е най-новото?
Солат е подал жалба, че си опетнила честта му.
Казах ти да се спреш.
Адвокатът му се обади да ме заплашва.
Знаеш ли какво може да ни направи?
Не.
Може пак да посегна на живота си.
Не се тревожи, аз съм силна.
Мамо, знам, че не си луда.
Знам, че си права. Зара ми беше като сестра.
Заедно израснахме.
И за миг не вярвам, че е изневерявала на Солат.
Покрусен съм от смъртта й.
Но нищо няма да я върне.
Живей си живота, не се тревожи за мен.
Ти си животът ми, ти си ми едничкият близък човек.
Не разбираш ли?
Какво да правя сега?
Говорих с г-н Солат.
Успокоих го. Да отидем да се извиним, и да се приключва.
Купил съм кутия бонбони.
Да му се извинявам, че е убил дъщеря ми?
Тя не ти беше родна дъщеря.
Но беше човешко същество.
Не мога да третирам всеки срещнат като сестра!
Имаш само едно дете, аз съм ти едничкото бедно дете!
Кажи им да се обаждат на мен, не на теб.
Може да се отречеш от мен.
Майко... - Не ме закачай!
Добре, мен ме остави,
но поне помисли за колегите си.
Явно си добре информиран.
Естествено.
Г-жа Бахмани ми се обади.
Помоли ме да те убедя да спреш с това.
Беше много разстроена, дори плачеше.
Каза, че не е справедливо да затварят училището й заради теб.
И други ще бъдат потърпевши.
180 ученици ще трябва да си търсят ново училище в средата на годината.
Тя помоли да ти кажа, че всички ще пострадат заради теб.
Така че вече не е личен въпрос.
Защо не ми се е обадила?
Ти в ред ли си?
Сигурно ти е изтрила номера. Вече си "заразна".
Какво значи това?
Те наричат всички неудобни "заразни".
Правилото е "Избягвай заразните". Научих го в затвора.
Не те ли е страх да седиш със заразна?
Ти си ми майка и се гордея с теб.
Хей! Сляп ли си, бе?!
Майната ти!
Качи се на муле! - Разкарай се!
Ще ти приготвя седлото! - Внимавай какво говориш!
Майка ми ме помоли да ви посетя.
Напоследък на всички ни е трудно.
Тя ми е като майка.
Но не знам защо този път не ми направи услуга.
Нападна ме точно когато вълците се опитваха да ме разкъсат.
Бях принуден да се защитя.
Защо си измисли всички тези слухове и фалшиви обвинения?
Вече се е осъзнала.
Иска да сложи край на това.
За щастие, лекарят й предписа ново лекарство, което е ефикасно.
Тя се оправя.
Ако може да изчистим
всички недоразумения днес, ще се радвам.
Ясно е,
разбира се,
че все още съм ви задължен.
Няма за какво.
Не ми разваляй удоволствието от доброто дело.
Какво беше това?
Може би е от вятъра. Ще погледна.
Добре.
Тарлан, мила,
всичките колеги прехвърлиха пари на тази карта.
Задръж я, докато се върнеш в училището да преподаваш.
И не изпадай в паника.
Това са само машинации. Не могат да ни притеснят.
Г-н Омиди ти праща поздрави.
Извинява се за онзиден.
Каза, че е трябвало да се държи така, за да се отърве от тях.
Понякога се прави на консервативен, за да запази работата си.
Иначе е на наша страна.
Скъпа,
обадиха ли ти се?
Не.
Само ми казаха да мълча.
Скъпа!
Благодаря ти, че дойде.
Няма защо.
Пази се. - Довиждане.
Фатеме? - Да?
Обаждала ли си се на Салар днес?
На Салар?
Не.
Добре.
Чао. - Чао.
Здравей, скъпи ми Махмуди. Благодаря ти.
Исках да те поканя да влезеш, но знам, че няма да приемеш.
Донесох ти чай.
Билковият е за теб. Полезен е за астмата.
Остави подноса до вратата, ще го взема.
Здравей. Благодаря.
Здравейте, госпожо, добър вечер.
Добре ли сте?
Да, благодаря.
Влез за един чай. - Не искам да ви безпокоя.
Няма проблем. Ще оставя отворено.
Много ви благодаря.
Толкова глупав ли е бил?
Като си тръгвал от тържеството, не могъл да си намери обувките
и се зачудил: "Дали вече не съм си тръгнал?".
Отишъл и помолил домакина:
"Може ли да ми се обадиш да се върна да се взема?".
"Да се взема"! - Благодаря, госпожо.
Много сте любезна. - Няма защо.
Отбивай се за чай, като минаваш.
Много благодаря. - Няма защо.
Прощавайте, но тези мъже в колата...
Познавате ли ги?
Защо питаш?
Видях, че им занесохте чай.
Не, не ги познавам, но изглеждаха уморени.
Ти познаваш ли ги?
Точно тези - не.
Но като типаж са ми познати.
Много такива се навъдиха.
Напоследък много мъже в коли шпионират домовете на хората.
Но властта не може да се промени.
Трябва ми по-силна отрова.
Г-жо Горбани, имаме право да продаваме само тази марка.
Съжалявам, нямаме други.
Добре, благодаря.
Г-жо Горбани? - Да?
Един момент.
Мога да ви дам това.
Но внимавайте.
Щипка от тази отрова може да убие слон за секунди.
Непременно сложете ръкавици.
Продажбата на тази отрова е незаконна, но ви вярвам.
Със сигурност ще изтреби всички мишки.
Благодаря. - Моля.
Пристанище Бахман.
Хаджи е там, не се безпокойте.
Да, ще го изпратим на адреса от фактурата.
Не се притеснявайте.
Както ви е казал Хаджи, моля да платите в щатски долари.
Не.
Вече ви казах.
Той ви е помолил да платите в щатски долари.
Да.
А ако искате други стоки,
добавете ги на същата фактура.
Знаете, че навсякъде цените растат всеки ден.
От вас зависи.
Не, не е у мен.
Един момент. Газал!
Газал, учителката ти те чака.
Нека погледна, може да го намеря.
Изчакайте.
Сега проверявам.
Няма защо.
Ще оправя нещата, като стигна до офиса.
Няма страшно.
Да.
Всичко е наред.
Ще ви звънна по-късно.
Свали си шала.
Слънцето се спуска.
Свали си шала.
Ароматът ти изпълва въздуха.
Свали си шала.
Разпусни коси.
Не се страхувай, любов моя.
Смей се и протестирай срещу сълзите.
Свали си шала.
Разпусни коси.
Не се страхувай, любов моя.
Смей се и протестирай срещу сълзите.
Танцуващите червени букли,
цялата ти грива и буцата в гърлото ми.
Лицето ми е мокро,
защото разбирам желанието ти.
Свали си шала.
Нека въздухът е ярък и свеж.
Любов моя, не се страхувай.
Танцувай и си признай за греха на целувката.
Облачното небе се прояснява,
когато гледа теб.
Разпусни коси,
нека се удавят в неговите вълни.
Превод КАЛИНА КИРИЛОВА
Филмът е обработен в ДОЛИ МЕДИЯ СТУДИО